cyanic-selkie/wikianc huggingface dataset:
Εφηβικό είδωλο
Δεκαετίες 1950-1960
Τα συγκροτήματα Herman's Hermits, Rolling Stones και Beach Boys έγιναν εφηβικά είδωλα, ειδικά κατά την πρώτη περίοδο της διαδρομής τους, αν και γρήγορα ξεπέρασαν τα όρια του εφηβικού κοινού. Οι Rolling Stones το πέτυχαν μέσω μιας πιο επαναστατημένης εικόνας, ενώ οι Beatles μέσω ενός πιο ώριμου μουσικού ήχου. Ομοίως, ο Νιλ Σεντάκα γνώρισε δύο ξεχωριστές εποχές στην καριέρα του, με περίπου μια δεκαετία ενδιάμεσα: μία ως εφηβικό είδωλο τη δεκαετία του 1960 και μια μεταγενέστερη καριέρα στη μουσική ενηλίκων. Ο Ρόυ Όρμπισον έμεινε γνωστός για τα τραγούδια του "Oh, Pretty Woman", "Only the Lonely" και "Crying". Πολλά από τα εφηβικά είδωλα της εποχής ήταν παιδιά μεγαλύτερων, καθιερωμένων σταρ, όπως ο Ντιν Πολ Μάρτιν (γιος του τραγουδιστή Ντιν Μάρτιν) και ο Γκάρι Λιούις (γιος του κωμικού Τζέρι Λιούις), που ήταν επικεφαλής των Playboys εκείνη την εποχή.
Όλα τα μέλη του συγκροτήματος Monkees έγιναν αμέσως εφηβικά είδωλα στα τέλη της δεκαετίας του 1960, μόλις η τηλεοπτική τους εκπομπή έγινε εν μία νυκτί επιτυχία.
Το εφηβικό περιοδικό TeenSet άρχισε να εκδίδεται το 1964, εστιάζοντας σε νεανικά συγκροτήματα και μουσικούς. Το περιοδικό Tiger Beat άρχισε να ανταγωνίζεται το πρώτο από το 1965. Αντίστοιχα, στην Ελλάδα, το μουσικό περιοδικό Μοντέρνοι Ρυθμοί αναδεικνύει τόσο την ξένη όσο και την εκκολαπτόμενη ποπ-ροκ σκηνή, προβάλλοντας συγκροτήματα όπως Forminx, Charms, Juniors, Idols, MGC και Olympians.
.
Δεκαετία του 1970
Μετά τον Ντέιβι Τζόουνς, ήρθαν οι Μπόμπι Σέρμαν και Ντέιβιντ Κάσιντι, οι οποίοι κατείχαν τον τίτλο των εφηβικών ειδώλων από τα τέλη της δεκαετίας του 1960 έως τα μέσα της δεκαετίας του 1970. Τόσο ο Σέρμαν όσο και ο Κάσιντι ήταν τηλεοπτικοί ηθοποιοί και κορυφαίοι μουσικοί στην ποπ-ροκ κατηγορία εκείνη την εποχή. Ο Σέρμαν συμμετείχε στις επιτυχημένες τηλεοπτικές εκπομπές Shindig! και Here Come the Brides μεταξύ πολλών άλλων. Μουσικές σειρές όπως το The Partridge Family του Κάσιντι, η σειρά κινουμένων σχεδίων The Archie Show και (σε μικρότερο βαθμό) το The Brady Bunch ενσωμάτωσαν την τηλεόραση και την εφηβική ποπ μουσική με σημαντική επιτυχία εκείνη την εποχή. Δημοφιλείς ηθοποιοί όπως ο Τζον Μόλντερ Μπράους, ο Λέοναρντ Γουάτινγκ, ο Μαρκ Χάμιλ, ο Μαρκ Λέστερ, και ο Τζακ Γουάιλντ ήταν εφηβικά είδωλα τη δεκαετία του 1970.
Ένα από τα χαρακτηριστικά πολλών εφηβικών είδωλων είναι ότι οι θαυμαστές τους (και, σε ορισμένες περιπτώσεις, οι ίδιοι οι μουσικοί) αποκήρυσσαν τη μουσική αυτή μόλις ενηλικιώνονταν, και δεν την άκουγαν ως ενήλικες. Αξιοσημείωτη εξαίρεση είναι Μάικλ Τζάκσον από τους Jackson Five, ο οποίος ξεκίνησε την καριέρα του ως εφηβικό είδωλο μαζί με τα αδέρφια του, αλλά του οποίου η ατομική καριέρα τελικά εξελίχθηκε πολύ πέρα από τους περιορισμούς αυτής της περιγραφής και ο ίδιος έγινε σούπερ σταρ.
Οι Jackson Five ήταν το πρώτο αφροαμερικανικό μουσικό συγκρότημα που έγινε εφηβικό είδωλο σε εθνικό επίπεδο στις ΗΠΑ, Επιπλέον, η απήχηση του χαρισματικού Μάικλ Τζάκσον τον έκανε ταχύτατα εφηβικό είδωλο. Η επιτυχία του ως σόλο καλλιτέχνη συνεχίστηκε και τη δεκαετία του 1980.
Δεκαετία του 1980
μικρογραφία|265x265εσ|Μόλι Ρίνγκγουολντ, 2010 Το 1985, η ηθοποιός Αλίσα Μιλάνο από την τηλεοπτική σειρά Who's the boss? έγινε διάσημο εφηβικό είδωλο και ονομάστηκε "βασίλισσα των εφήβων της δεκαετίας του 1980". Στα μέσα της δεκαετίας, υπήρχε μια ομάδα νεαρών ηθοποιών που ονομαζόταν Brat Pack. Όλη η ομάδα συλλογικά και ο καθένας τους χωριστά έγιναν εφηβικά είδωλα. Ήταν οι Εμίλιο Εστέβες, Άντονι Μάικλ Χολ, Ρομπ Λόου, Άντριου Μακάρθι, Ντέμι Μουρ, Τζαντ Νέλσον, Μόλι Ρίνγκγουολντ και Άλι Σίντι. Πρωταγωνίστησαν σε πολλές ταινίες ενηλικίωσης και έγιναν πολύ δημοφιλείς χωρίς να είναι μουσικοί. Η Ρίνγκγουολντ έγινε διάσημη με τις εφηβικές ταινίες Sixteen Candles (Δεκαέξι κεράκια) και The Breakfast Club.
Οι ηθοποιοί Κόρεϊ Φέλντμαν και Κόρεϊ Χάιμ έγιναν επίσης εφηβικά είδωλα στο τέλος της δεκαετίας του 1980 με τις ταινίες Γκούνις: Το κυνήγι της μεγάλης περιπέτειας, The Lost Boys (Τα παιδιά της νύχτας), Dream a Little Dream και License to Drive (Μια νύχτα χωρίς δίπλωμα) μεταξύ άλλων. Έγιναν γνωστοί ως «οι δύο Κόρεϊ».
Ο ηθοποιός Ρίβερ Φίνιξ κατά τη διάρκεια των εφηβικών του χρόνων έγινε εφηβικό είδωλο στα τέλη της δεκαετίας του 1980, όπως και ο Κρίστιαν Σλέιτερ.
Ο Αυστραλός τραγουδιστής και ηθοποιός Ρικ Σπρίνγκφιλντ ήταν επίσης εφηβικό είδωλο στη δεκαετία του 1980 με επιτυχίες όπως το "Jessie's Girl" και το "Don't Talk to Strangers". Ο βραβευμένος με Grammy μουσικός Σπρίνγκφιλντ ήταν γνωστός για το ρόλο του δρα Νόα Ντρέικ στην δραματική σειρά General Hospital (Γενικό νοσοκομείο) από το 1981 έως το 1983. Εγκατέλειψε την υποκριτική μετά την απογείωση της μουσικής του καριέρας.
Στην ποπ μουσική, στα τέλη της δεκαετίας του 1980 οι έφηβοι κυριαρχούσαν στα μουσικά charts. Η Ντέμπι Γκίμπσον έγινε το νεότερο άτομο που έγραψε, ερμήνευσε και έκανε την παραγωγή νούμερο ένα σινγκλ με το "Foolish Beat", ενώ είχε και πολλές ακόμη επιτυχίες στα δύο πρώτα άλμπουμ της. Η Τίφανι, ένα ακόμη εφηβικό είδωλο, έγινε διάσημη σε ηλικία 15 ετών χάρη σε μια στρατηγική επιθετικού μάρκετινγκ. Προώθησε το πρώτο της άλμπουμ σε εμπορικά κέντρα των ΗΠΑ. Είναι επίσης το νεότερο άτομο που έχει πρώτο άλμπουμ με νούμερο ένα επιτυχία και πολλά νούμερο ένα σινγκλ από αυτό το άλμπουμ ("I Think We're Alone Now" και "Could've Been"). Έχοντας γίνει γνωστό όνομα, έπαιζε με το άγνωστο τότε συγκρότημα New Kids on the Block που άνοιγε τις συναυλίες της. Ωστόσο, η ξαφνική δημοτικότητα των New Kids προκάλεσε την αντιστροφή των ρόλων τους. Η καριέρα της Γκίμπσον και της Τίφανι είχε τελειώσει στις αρχές της δεκαετίας του 1990, όπως και των New Kids στα μέσα της ίδιας δεκαετίας. Μια άλλη αγορίστικη μπάντα από τη Βοστώνη, οι New Edition, ήταν δημοφιλής στους εφήβους μέχρι τα τέλη της δεκαετίας του 1980.
Μία από τις πιο δημοφιλείς γυναίκες τραγουδίστριες της δεκαετίας του 1980, με καθεστώς εφηβικού ειδώλου ήταν η Μαντόνα. Με τα τραγούδια "Like a Prayer", "Who's That Girl" και "Like a Virgin" στις κορυφή των καταλόγων επιτυχιών της δεκαετίας του '80, έγινε εφηβικό είδωλο μέσω της μουσικής, των πρωτοποριακών βίντεο, της εικόνας της στα ΜΜΕ και του φεμινιστικού πανκ πνεύματός της. Η δημόσια αποδοχή της περιθωριοποιημένης ΛΟΑΤ+ κοινότητας, η πρωτότυπη μόδα για την εποχή βοήθησαν πολύ στην απόκτηση φανατικών οπαδών.
Στην Ελλάδα, πολλά από τα εφηβικά είδωλα της δεκαετίας του 1980 προέρχονταν από την τηλεόραση, όπως η τηλεπαρουσιάστρια Ρούλα Κορομηλά και ο ηθοποιός Πάνος Μιχαλόπουλος, που τότε ήταν ζευγάρι, αλλά και από τον εξαιρετικά επιτυχημένο χώρο της βιντεοκασέτας, που ανέδειξε ονόματα όπως οι Στάθης Ψάλτης, Καίτη Φίνου, Σταμάτης Γαρδέλης, Σοφία Αλιμπέρτη, Παύλος Ευαγγελόπουλος, Βίνα Ασίκη, Τέτα Ντούζου, Στηβ Ντούζος, Μιχάλης Μόσιος, Ισμήνη Καλέση, Έφη Πίκουλα, Βάνα Μπάρμπα (που συνέχισε την καριέρα της μέχρι και την επόμενη δεκαετία με μεγαλύτερη επιτυχία), Βάσια Παναγοπούλου, Γκέλλυ Γαβριήλ, Διονύσης Ξάνθος, Νίκος Ζιάγκος, Γιώργος Πετρόχειλος,
Δεκαετία του 1990
Η κατασκευή εφηφικών ειδώλων έγινε με πιο επιθετικό και πολύπλοκο τρόπο μετά τη δεκαετία του 1980. Πολλά από τα σημαντικότερα εφηβικά είδωλα της δεκαετίας του 1990 ήταν συγκροτήματα και μουσικοί. Η άνοδος του MTV τη δεκαετία του 1980 και η επιτυχία των αγορίστικων και κοριτσίστικων μπαντών τις δεκαετίες του 1990 και 2000 συνέχισαν να τροφοδοτούν το φαινόμενο. Κλασικά παραδείγματα αγορίστικων μπαντών είναι οι Menudo, New Kids on the Block, Take That, Backstreet Boys και NSYNC, που όλα τους έγιναν ποπ συγκροτήματα με τις μεγαλύτερες πωλήσεις της δεκαετίας. Οι Κριστίνα Αγκιλέρα, Τζένιφερ Λόπεζ, Μάντι Μουρ, Τζέσικα Σίμπσον και Μπρίτνεϊ Σπίαρς, μαζί με γυναικείες μπάντες όπως οι Spice Girls, TLC και Destiny's Child, έγιναν επίσης πολύ δημοφιλείς στο τέλος της δεκαετίας. Παρόλο που οι Spice Girls χώρισαν το 2000, παραμένουν αρκετά δημοφιλείς στην Αγγλία.
Την ίδια δεκαετία, η Λατίνα καλλιτέχνιδα Σακίρα χαρακτηρίστηκε «εφηβικό είδωλο», ενώ τα τραγούδια της έφτασαν στο νούμερο 1 στο λάτιν ραδιόφωνο, τα βίντεό της ήταν από τα πιο δημοφιλή, ενώ τα μαλλιά και τα ρούχα της έγιναν ευρέως αντικείμενο μίμησης.
Η δημοτικότητα των Backstreet Boys αυξήθηκε το 1997 με το τραγούδι "Everybody (Backstreet's Back)". Επιλέγοντας να μη συμμετάσχει σε κοριτσίστικη μπάντα, Μπρίτνεϊ Σπίαρς κυκλοφόρησε το μουσικό βίντεο "...Baby One More Time" το 1998 στο MTV, το οποίο την καθιέρωσε στη συνείδηση του κοινού. Το πρώτο της, ομώνυμο, άλμπουμ έκανε το ντεμπούτο του στην κορυφή των charts του Billboard.
Μετά την ταινία Clueless (Το κορίτσι του Μπέβερλι Χιλς, 1995), η Αλίσια Σιλβερστόουν έγινε εφηβικό είδωλο, ενώ η ταινία του 1997 Τιτανικός έκανε εφηβικό είδωλο τον Λεονάρντο Ντι Κάπριο.
Δεκαετία του 2000
Η δεκαετία του 2000 ήταν μια μεταβατική δεκαετία λόγω του αυξανόμενου αριθμού πλατφορμών στην τηλεόραση και το διαδίκτυο, αν και το Χόλιγουντ θα εξακολουθούσε να αποτελεί εφαλτήριο για πολλά ονόματα στα πρώτα χρόνια της δεκαετίας. Ηθοποιοί όπως οι Τζος Χάρτνετ, Χιθ Λέτζερ και Άστον Κούτσερ θα κυριαρχούσαν ως εφηβικά είδωλα στις αρχές της δεκαετίας του 2000. Ο Χάρτνετ εμφανίστηκε σε δεκάδες εξώφυλλα μεγάλων περιοδικών και αποτέλεσε το θέμα του εξωφύλλου του Vanity Fair που σχολίαζε τη μετέωρη φήμη του. Η έντονη προσοχή που έλαβε κατά τη διάρκεια αυτής της χρονικής περιόδου τον έκανε να απορρίψει περιζήτητους ρόλους, όπως την προσφορά 100 εκατομμυρίων δολαρίων για να παίξει τον Σούπερμαν, πριν εγκαταλείψει προσωρινά το Χόλιγουντ.
Η εταιρεία Walt Disney με τα πολυάριθμα μέσα της (Disney Channel, Radio Disney και Walt Disney Pictures) ήταν η πρώτη που ανέπτυξε με επιτυχία μια νέα γενιά εφηβικών ειδώλων αυτήν την περίοδο, ξεκινώντας με τις ηθοποιούς και τραγουδίστριες Χίλαρι Νταφ και Λίντσεϊ Λόχαν, στοχεύοντας αρχικά σε νεανικό και έφηβο κοινό κοριτσιών. Ενώ ήταν ακόμη έφηβη, η Νταφ έγινε διάσημη για τον πρωταγωνιστικό της χαρακτήρα στην εφηβική κωμική σειρά του Disney Channel Λίζι Μαγκουάιρ και το πολυπλατινένιο δεύτερο στούντιο άλμπουμ της Metamorphosis (2003), με το οποίο έγινε μεταξύ των νεότερων καλλιτεχνών που έφτασε στην κορυφή του Billboard 200. Η Λόχαν, αντίστοιχα, έγινε διάσημη για τους πρωταγωνιστικούς της ρόλους σε πολλές επιτυχημένες εφηβικές ταινίες, όπως Freaky Friday (Απίστευτη Παρασκευή, 2003) δίπλα στην Τζέιμι Λι Κέρτις, Confessions of a Teenage Drama Queen (Εξομολογήσεις μιας έφηβης, 2004) δίπλα στη Μέγκαν Φοξ, Τα κακά κορίτσια (2004) και Herbie: Fully Loaded (Κατσαριδάκι για πάντα, 2005) πλάι στον Μάικλ Κίτον. Παράλληλα, κυκλοφόρησε το πρώτο στούντιο άλμπουμ της με τίτλο Speak (2004). Η επιτυχία αυτού του μάρκετινγκ οδήγησε στην περαιτέρω ανάπτυξη του είδους, με εφήβους όπως οι Ρέιβεν Σιμόν, Ζακ Έφρον, Τζέσι Μακάρτνεϊ, Βανέσα Χάντζενς, Άσλεϊ Τίσντεϊλ, Κόρμπιν Μπλου, Μάιλι Σάιρους, Ντέμι Λοβάτο και Jonas Brothers. Η Disney χρησιμοποίησε επίσης το τηλεοπτικό της κανάλι Freeform, για να προωθήσει εφηβικές εκπομπές. Στα Κακά κορίτσια, μια πολύ γνωστή κωμωδία που έγραψε η Τίνα Φέι, εκτός από τη Λόχαν, έπαιζαν επίσης οι Ρέιτσελ Μακάνταμς και Αμάντα Σάιφρεντ (στον πρώτο της ρόλο).
Η Ρέιβεν Σιμόν έγινε διάσημη ως παιδί ηθοποιός για τους ρόλους της στις τηλεοπτικές σειρές Μπιλ Κόσμπι (1989-1992) και Hangin' with Mr Cooper (1993-1997), αλλά έγινε γνωστή ως πρωταγωνίστρια στην εξαιρετικά δημοφιλή και επιτυχημένη σειρά του Disney Channel That's So Raven (2003-2007) καθώς και ως μέρος του συγκροτήματος The Cheetah Girls.
Η Μάιλι Σάιρους έγινε διάσημη παίζοντας μια φανταστική εκδοχή του εαυτού της στην τηλεοπτική εκπομπή Χάνα Μοντάνα (2006-2011). Τα σινγκλ της του 2009 "The Climb" και "Party in the USA" ήταν και τα δύο επιτυχίες. Ωστόσο, καθώς άρχισε να μεταμορφώνεται σε κάτι πιο ώριμο, η δημοτικότητά της έπεσε καθώς οι γονείς θεώρησαν τα νέα της έργα ακατάλληλα για τα παιδιά τους.
Η Σελένα Γκόμεζ έκανε το ντεμπούτο της πρωταγωνιστώντας στην κωμωδία καταστάσεων της Disney Οι μάγοι του Γουέβερλι (2007-2012) και κυκλοφόρησε το πρώτο της άλμπουμ με τίτλο Kiss & Tell το 2009. Έγινε σύμβολο για έφηβες και γυναίκες, ωστόσο λεπτομέρειες της προσωπικής της ζωής της στοίχισαν σε δημοτικότητα.
Το 2002, η Καναδή τραγουδίστρια Αβρίλ Λαβίν κυριάρχησε στη μουσική σκηνή και τελικά έγινε παγκόσμιο εφηβικό είδωλο. Κατατάσσεται στο #4 στα Top 25 Teen Idols του Yahoo! όλων των εποχών.
Όσο προβαλλόταν από το MTV η δημοφιλής τηλεοπτική σειρά ριάλιτι της αδελφής της, Τζέσικα Σίμπσον, Newlyweds: Nick and Jessica, η ηθοποιός της σειράς Στον έβδομο ουρανό Άσλι Σίμπσον έκανε μουσική καριέρα μέσω της δικής της σπιν-οφ σειράς ριάλιτι The Ashlee Simpson Show που προβλήθηκε το 2004 επίσης από το MTV και σύντομα έγινε εφηβικό είδωλο.
Η Αμερικανίδα μουσικός Τέιλορ Σουίφτ έγινε γνωστή σε ηλικία 16 ετών γράφοντας το τραγούδι "Tim McGraw" με τη Λιζ Ρόουζ το 2005 μετά το οποίο έγινε εφηβικό είδωλο.
Πριν φτάσει στην ηλικία των 20 ετών, η Αριάνα Γκράντε ήταν ήδη δημοφιλής στους μαθητές πρωταγωνιστώντας στην κωμική εφηβική τηλεοπτική σειρά Victorious (2010-2013) . Εγκατέλειψε την υποκριτική για το τραγούδι, και παρόλο που η καριέρα της στο τραγούδι ξεκίνησε δύσκολα, τράβηξε την προσοχή του παραγωγού και τραγουδοποιού Μαξ Μάρτιν, ο οποίος είχε συνεργαστεί με πολλούς επιτυχημένους καλλιτέχνες στο παρελθόν.
Τα εφηβικά είδωλα ήταν επίσης δημοφιλή στον χώρο του R&B και του χιπ χοπ κατά τη διάρκεια αυτής της δεκαετίας, με ονόματα όπως οι Κρις Μπράουν, JoJo, Bow Wow, 3LW, Κιάρα, Μάριο, B2K και Ριάνα, μεταξύ άλλων.
Στα τέλη της δεκαετίας του 2000, μπάντες όπως Lillix, KSM, Everlife και Clique Girlz έγιναν εφηβικά είδωλα της ποπ με πολλούς θαυμαστές.
Από τη στιγμή που ανακαλύφθηκε στο YouTube σε ηλικία 13 ετών, Τζάστιν Μπίμπερ έγινε γνωστός με το άλμπουμ του 2009 My World.
Δεκαετία του 2010
Στην Ιαπωνία, όλο και περισσότερα εμφανίζονται όλο και περισσότερα είδωλα. Στην ιαπωνική κουλτούρα, τα πρόσωπα που ονομάζονται «είδωλα» είναι προσωπικότητες των μέσων ενημέρωσης στην εφηβεία αλλά και νέα ενήλικα άτομα που θεωρούνται ιδιαίτερα ελκυστικά ή χαριτωμένα και τα οποία, για μια περίοδο που κυμαίνεται από αρκετούς μήνες έως μερικά χρόνια, εμφανίζονται τακτικά στα μέσα ενημέρωσης, π.χ. τραγουδιστές σε ποπ γκρουπ, ηθοποιοί, τηλεοπερσόνες, μοντέλα κ.λπ. Ένα από τα πιο επιτυχημένα γκρουπ είναι οι Momoiro Clover Z. Οι συναυλίες τους συνδυάζουν στοιχεία μπαλέτου, γυμναστικής και ταινιών δράσης. Μέσα στο εια του 2014, περίπου 486.000 άτομα παρακολούθησαν τις ζωντανές συναυλίευς, αριθμός ρεκόρ για γυναίκες μουσικούς στην Ιαπωνία.
Στα τέλη της δεκαετίας του 2010, πολλοί νέοι ηθοποιοί απέκτησαν πολλούς εφήβους και μιλένιαλ θαυμαστές ερμηνεύοντας διάσημους σύγχρονους λογοτεχνικούς χαρακτήρες. Οι πιο αξιόλογοι από αυτούς ήταν οι Άνσελ Έλγκορτ (Ογκάστους Γουότερς), Τιμοτέ Σαλαμέ (Έλιο Πέρλμαν) και Νικ Ρόμπινσον (Σάιμον Σπίαρ).
Αν και τα μελλοντικά μέλη της μπάντας One Direction δεν τα πήγαν καλά στην τρίτη σεζόν του X Factor UK, η προσκεκλημένη κριτής Νικόλ Σέρζινγκερ πρότεινε να σχηματίσουν μια μπάντα. Το αποτέλεσμα ήταν μεγάλη φήμη και περιουσία για το συγκρότημα, τα μέλη του οποίου έγιναν είδωλα το 2012.
Αντίστοιχα, το 2016, η κουβανικής καταγωγής Αμερικανίδα τραγουδίστρια Καμίλα Καμπέγιο άφησε την κοριτσίστικη μπάντα Fifth Harmony, για να ακολουθήσει σόλο καριέρα. Χρησιμοποιεί τη λατινοαμερικάνικη κληρονομιά της στους ρυθμούς της. Σε ηλικία 18 ετών, η Αμερικανίδα μουσικός Μπίλι Άιλις κέρδισε τέσσερα βραβεία Grammy το 2020 και της ανατέθηκε να ερμηνεύσει το τραγούδι των τίτλων στην ταινία της σειράς Τζέιμς Μποντ No Time to Die (2021). Το τραγούδι έφτασε στην κορυφή των τσαρτ τον Φεβρουάριο του 2020. Το έγραψε μαζί με τον αδερφό της, Φινέας Ο'Κόνελ, και έγινε η νεότερη καλλιτέχνης που πέτυχε αυτήν τη διάκριση. Έχει δεκάδες εκατομμύρια ακολούθους στα μέσα κοινωνικής δικτύωσης και είναι γνωστή για τους στίχους της που αφορούν την κατάθλιψη και το άγχος.
Η Μίλι Μπόμπι Μπράουν έγινε γνωστή από τον ρόλο της στη σειρά Stranger Things του Netflix. Οι συμπρωταγωνιστές της Φιν Γούλφχαρντ, Γκέιτεν Ματαράτσο, Κέιλεμπ Μακλάφλιν, Νόα Σναπ και Σέιντι Σίνκ έχουν επίσης γίνει γνωστοί για τους ρόλους τους στη σειρά.
Δεκαετία του 2020
Η Αμερικανίδα καλλιτέχνιδα Ολίβια Ροντρίγκο είχε εργαστεί στο παρελθόν ως παιδί ηθοποιός στην κωμική σειρά της Disney Μπιζάρντβαρκ (2016–19) και πρωταγωνίστησε στους τρεις πρώτους κύκλους του High School Musical: The Musical: The Series (2019–σήμερα). Τον Ιανουάριο του 2021, κυκλοφόρησε το πρώτο της σινγκλ με τίτλο "Drivers License", το οποίο έγινε ένα από τα τραγούδια με τη μεγαλύτερη επιτυχία στο Spotify εκείνη την εποχή και έμεινε οκτώ εβδομάδες στην κορυφή του Billboard Hot 100. Τραγουδά με βωμολοχίες με συναισθηματική φόρτιση για τα προβλήματα των εφήβων και έχει πολλούς ακόλουθους στα μέσα κοινωνικής δικτύωσης, όπως το TikTok. Αναφέρει ως επιρροές της την Τέιλορ Σουίφτ και τη Lorde. Ορισμένες πηγές θεωρούν τη Ροντρίγκο εκπρόσωπο της γενιάς Ζ.
Το ιταλικό ροκ συγκρότημα Måneskin τράβηξε την προσοχή όλου του κόσμου μετά τη νίκη του στον Διαγωνισμό Τραγουδιού Eurovision 2021, με το νικητήριο κομμάτι του "Zitti e buoni" καθώς και το "I Wanna Be Your Slave" και τη διασκευή τους στο "Begin" των The Four Seasons. Πριν από τη νίκη του στη Eurovision, το συγκρότημα είχε κατακτήσει τη δεύτερη θέση στον ενδέκατο κύκλο του ιταλικού Χ Factor το 2017.
Αντίκτυπος και επιρροή
Κατά τη διάρκεια των δεκαετιών του 1960 και του 1970, η μουσική βιομηχανία πλούτισε πουλώντας ροκ δίσκους σε άτομα ηλικίας μεταξύ δεκατεσσάρων και είκοσι πέντε ετών. Αυτή η εποχή μεσουράνησαν πολλά εφηβικά είδωλα –άνθρωποι όπως Μπράιαν Τζόουνς των Rolling Stones ή ο Τζίμι Χέντριξ– που ο τρόπος ζωής τους εγγυόταν τον πρόωρο θάνατο. Ο θάνατος ενός (πρώην) εφηβικού είδωλου μπορεί να έχει σοβαρό αντίκτυπο στους θαυμαστές του, οδηγώντας σε συναισθηματικές εκρήξεις. Αυτό συνέβη σίγουρα όταν πέθαναν άνθρωποι όπως ο Ντέιβι Τζόουνς των Monkees ή ο Μάικλ Τζάκσον. Επιπλέον, ακόμη και καθώς οι θαυμαστές τους μεγαλώνουν, το κοινό των ειδώλων δεν συρρικνώνεται απαραίτητα, καθώς οι θαυμαστές που γίνονται γονείς συχνά μυούν τα παιδιά τους στη μουσική τους. Ο κόσμος έχει την τάση να νοσταλγεί τη μουσική των νεανικών του χρόνων.
Η γοητεία και το χάρισμα του Αμερικανού ηθοποιού Τζέιμς Ντιν στη μεγάλη οθόνη αποδείχθηκαν ιδιαίτερα ελκυστικά για το κοινό και η περσόνα της νεανικής επαναστατικότητας παρείχε ένα πρότυπο για τις επόμενες γενιές νέων. Διάφοροι καλλιτέχνες, μεταξύ των οποίων οι Λεονάρντο Ντι Κάπριο, Μπάντι Χόλι, και Ντέιβιντ Μπόουι, έχουν δηλώσει ότι επηρεάστηκαν από τον Ντιν. Η Αμερικανίδα τραγουδίστρια και τραγουδοποιός Τέιλορ Σουίφτ έχει αναφέρει το ίδιο (2014). Πάντως, το ντύσιμο με λευκό μπλουζάκι και τζιν παραμένει κυρίαρχο στους νέους μέχρι σήμερα. μικρογραφία|180x180εσ|Οι [[BTS (2018) είναι εξαιρετικά πολύτιμοι για την οικονομία της Νότιας Κορέας]] Το συγκρότημα της K-pop Girls' Generation έχει γενικά θεωρηθεί πολιτιστικό σύμβολο όχι μόνο της Νότιας Κορέας, αλλά και μέρος του Κορεατικού Κύματος, δηλαδή της αυξανόμενης δημοτικότητας της κορεατικής κουλτούρας στη διεθνή σκηνή. Από το 2019, ένα άλλο συγκρότημα της K-pop, οι BTS, φέρεται να είχε αξία πάνω από 4,65 δισεκατομμύρια δολάρια ΗΠΑ, ή το 0,3 τοις εκατό του ΑΕΠ της χώρας καταγωγής του. Το 2018, το συγκρότημα προσέλκυσε έναν στους 13 ξένους επισκέπτες στη Νότια Κορέα και κυριάρχησε στην αύξηση των παγκόσμιων μουσικών πωλήσεων. Τα δεδομένα από τη Διεθνή Ομοσπονδία Φωνογραφικής Βιομηχανίας δείχνουν ότι οι BTS έγιναν οι καλλιτέχνες με τις περισσότερες πωλήσεις του 2020 παγκοσμίως, μπροστά από τους Τέιλορ Σουίφτ, The Weeknd και Μπίλι Άιλις.
Μια έκθεση του 2023 από την Ομοσπονδιακή Τράπεζα των ΗΠΑ υπολόγισε ότι η περιοδεία Eras της Τέιλορ Σουίφτ απέφερε 4,6 δισεκατομμύρια δολάρια σε καταναλωτικές δαπάνες μόνο στις Ηνωμένες Πολιτείες, ενώ οι τοπικές οικονομίες ενισχύθηκαν σημαντικά από την παρουσία της.
Παραπομπές
Κατηγορία:Νεανική κουλτούρα Κατηγορία:Εφηβεία Κατηγορία:Νεολαία
Βιόλα
right|thumb|140 px|Βιόλα (δεξιά) & Βιολί (αριστερά)
Η Βιόλα είναι έγχορδο μουσικό όργανο που μοιάζει με το βιολί και παίζεται επίσης με δοξάρι που αποτελείται από 200-250 τρίχες ουράς αλόγου.
Η μεγαλύτερη βιόλα στον κόσμο έχει μήκος 2 μέτρα ενώ η μικρότερη μόλις 60 εκατοστά. Για μικρότερο ύψος υπάρχει και διαφορετικού μεγέθους βιόλα.
Εξωτερικοί σύνδεσμοι
Κατηγορία:Έγχορδα μουσικά όργανα
Χριστιανικό Συμβούλιο του Λεσότο
Το Χριστιανικό Συμβούλιο του Λεσότο είναι οικουμενική χριστιανική οργάνωση στο Λεσότο. Ιδρύθηκε το 1965 και είναι μέλος του Παγκόσμιου Συμβουλίου Εκκλησιών, καθώς και της Κοινότητας Χριστιανικών Συμβουλίων στη Νότια Αφρική.
Εξωτερικοί σύνδεσμοι
Κατηγορία:Χριστιανικές οργανώσεις
Αλαγονία (νύμφη)
Η νύμφη Αλαγονία, σύμφωνα με την Ελληνική μυθολογία, ήταν κόρη του Δία και της Ευρώπης.
Κατηγορία:Νύμφες της ελληνικής μυθολογίας
Κεντινί
Το Κεντινί (γαλλικά: Quintigny) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Κεντινουά (γαλλικά: Quintignois).
Παραπομπές
Κατηγορία:Κοινότητες του Ζυρά
Ρομπέρτο Κάρλος
Ο Ρομπέρτο Κάρλος ντα Σίλβα Ρόσσα (Roberto Carlos da Silva Rocha, γεννήθηκε 10 Απριλίου 1973), αναγνωρίσιμος απλά ως Ρομπέρτο Κάρλος, είναι Βραζιλιάνος πρώην ποδοσφαιριστής και νυν προπονητής ποδοσφαίρου. Αγωνιζόμενος ως αριστερός πλάγιος αμυντικός θεωρείται ως ένας από τους κορυφαίους στη θέση του όλων των εποχών.
Βιογραφία
Γεννήθηκε από φτωχή οικογένεια σε παραγκούπολη στη Βραζιλία. Η οικογένειά του εργάστηκε ως αγρότες σε μια φυτεία καφέ. Όπως και άλλα αγόρια της Βραζιλίας, ο μικρός Κάρλος μεγάλωσε με όλη του την αγάπη για το ποδόσφαιρο. Παρόλα αυτά, έπρεπε να βοηθήσει την οικογενειακή οικονομία και έτσι στην ηλικία των 12 ετών, εργάστηκε σε εργοστάσιο κλωστοϋφαντουργίας.
Αφού έπαιζε ποδόσφαιρο σε γήπεδα και στους δρόμους, το ταλέντο του εντοπίστηκε από αρκετούς τοπικούς συλλόγους. Ξεκίνησε την ποδοσφαιρική του καριέρα με την ακαδημία Uniao Sao Joao σε ηλικία 19 ετών. Ο πρώτος του σύλλογος βρισκόταν στην περιοχή του Σάο Πάολο.
Αν και ξεκίνησε την καριέρα του ως επιθετικός, επί δύο δεκαετίες αγωνίστηκε επιτυχώς στη θέση του αριστερού πλάγιου αμυντικού. Τα πρώτα του ποδοσφαιρικά βήματα τα έκανε στην πατρίδα του, καθιερώθηκε στην Παλμέιρας και στη συνέχεια έγινε γνωστός μέσω της εθνικής ομάδας. Η ευρωπαϊκή του καριέρα ξεκίνησε στην Ιταλία, όπου αγωνίστηκε για ένα χρόνο (1995–96) με την Ίντερ. Ήταν μέλος της ολυμπιακής ομάδας της χώρας του που κατέκτησε το χάλκινο μετάλλιο στους Ολυμπιακούς Αγώνες του 1996. Αποτέλεσε βασικό στέλεχος της εθνικής Βραζιλίας σε τρία Παγκόσμια Πρωταθλήματα, βοηθώντας την ομάδα στον τελικό της διοργάνωσης του 1998 και στην κατάκτηση του Παγκοσμίου Κυπέλλου του 2002. Με την εθνική ομάδα της χώρας του αγωνίστηκε σε 125 διεθνείς συναντήσεις. Είναι γνωστός στους ποδοσφαιρόφιλους για την εξαιρετική του ταχύτητα, τις μακρινές εκτελέσεις πλαγίου άουτ και τα δυνατά, τεχνικά χτυπήματα φάουλ.
Αγωνιζόταν επί έντεκα έτη στο Ισπανικό πρωτάθλημα με τη φανέλα της Ρεάλ Μαδρίτης. Με τη «βασίλισσα» στέφτηκε τέσσερις φορές πρωταθλητής στο ισπανικό πρωτάθλημα, τρεις φορές κάτοχος Τσάμπιονς Λιγκ και δύο διηπειρωτικών κυπέλλων. Το 2007 πήρε μεταγραφή στη Φενέρμπαχτσε, όπου υπέγραψε συμβόλαιο διάρκειας δυο ετών. Επιπρόσθετα, περιλαμβάνεται στους 19 ποδοσφαιριστές που έχουν συμπληρώσει πάνω από 100 συμμετοχές στο Τσάμπιονς Λιγκ. Το 1997 στην ψηφοφορία της FIFA για τον κορυφαίο του έτους, ήρθε δεύτερος μετά το συμπατριώτη του αστέρα, Ρονάλντο. Παράλληλα, ο Πελέ τον συμπεριέλαβε στους 125 καλύτερους ζώντες ποδοσφαιριστές το 2004.
Ανακοίνωσε την αποχώρησή του από τους αγωνιστικούς χώρους στις 2 Αυγούστου 2012, όντας παίκτης της Ανζί, εν όψει της αγωνιστικής περιόδου 2012–13. Εντούτοις, τελείωσε οριστικά την καριέρα του στην Ινδία το 2015, έχοντας συμμετάσχει σε σχεδόν 1.150 επίσημους αγώνες. Σε αγώνες πρωταθλήματος πρώτης κατηγορίας συμμετείχε σε 717, στους δέκα πρώτους όλων των εποχών.
Τίτλοι και διακρίσεις
Παλμέιρας Ρεάλ Μαδρίτης Φενερμπαχτσέ Βραζιλία Ατομικές διακρίσεις
Φάουλ (ποδόσφαιρο)
Το φάουλ (αγγλ. foul) είναι ένας κανονισμός του ποδοσφαίρου και δίνεται από το διαιτητή όταν ένας ποδοσφαιριστής έχει παραβεί τον Νόμο 12 του βιβλίου των κανονισμών του ποδοσφαίρου.
Κυριότερα φάουλ
Φάουλ υπάρχει όταν ένας παίχτης μαρκάρει τον αντίπαλό του άσχημα είτε για τη μπάλα, είτε για επικίνδυνο παιχνίδι, είτε με αγκώνα ή όταν ένας παίχτης έχει ακουμπήσει την μπάλα με το χέρι. Επίσης φάουλ δίνεται όταν ο τερματοφύλακας είναι έξω από τη μεγάλη περιοχή και έχει ακουμπήσει την μπάλα με το χέρι. Το φάουλ εκτελείται:
Κάρτες
Άμα το φάουλ είναι επικίνδυνο, ο διαιτητής μπορεί να δώσει κίτρινη ή κόκκινη κάρτα ανάλογα με το βαθμό της επικινδυνότητας του φάουλ. Κίτρινη μπορεί να δοθεί όταν:
Κόκκινη κάρτα μπορεί να δώσει ο διαιτητής όταν:
Πέναλτι
Το πέναλτι δίνεται όταν ένας παίχτης έχει ανατραπεί από τον αντίπαλό του μέσα στην μεγάλη περιοχή. Εκτελείται από τα 11 μ. από το τέρμα και η μπάλα τοποθετείται σε μία άσπρη βούλα. Συνήθως όταν ένας παίχτης κάνει φάουλ μέσα στην περιοχή παίρνει κόκκινη κάρτα. Ο τερματοφύλακας έχει λίγο περισσότερες πιθανότητες να κάνει φάουλ στην περιοχή του ανατρέποντας τον αντίπαλο με το χέρι στην προσπάθειά του να αποκρούσει την μπάλα. Επίσης πέναλτι δίνεται όταν ένας παίχτης ακουμπήσει εσκεμμένα την μπάλα με το χέρι.
Πλεονέκτημα
Το πλεονέκτημα είναι η συνέχιση του παιχνιδιού με την προϋπόθεση ότι η ομάδα που δέχτηκε το φάουλ έχει την κατοχή της μπάλας. Άμα το παράπτωμα χρειαστεί να τιμωρηθεί με κίτρινη κάρτα, ο διαιτητής περιμένει μέχρι η μπάλα να βγει εκτός αγωνιστικού χώρου για να δώσει την κάρτα. Ο διαιτητής πρέπει να σηκώσει και τα 2 του χέρια στο ύψος των ώμων του.
Τραυματισμός από φάουλ
Κάποια φάουλ μπορεί να είναι πολύ βίαια και ο ποδοσφαιριστής που δέχτηκε το φάουλ μπορεί να τραυματιστεί ή ελαφρά ή σοβαρά. Στον ελαφρό τραυματισμό (π.χ. μελανιά, γρατσουνιά, μικρή πληγή) ο παίχτης μπορεί να συνεχίσει, αλλά για τη δική του ασφάλεια γίνεται αλλαγή. Όταν το φάουλ είναι πολύ επικίνδυνο και ο παίχτης έχει τραυματιστεί σοβαρά (π.χ. διάστρεμμα, σπάσιμο ποδιού ή χεριού) δεν μπορεί να συνεχίσει και γίνεται αναγκαστική αλλαγή. Αν ο παίχτης δεν μπορεί να περπατήσει, βγαίνει από τον αγωνιστικό χώρο με φορείο από το ιατρικό τιμ που υπάρχει.
Κατηγορία:Ορολογία ποδοσφαίρου
Χιλδεβέρτος Β΄
Ο Χιλδεβέρτος Β΄ (Childebert II, 6 Απριλίου 570 - Μάρτιος 596) μέλος του Οίκου των Μεροβιγγείων ήταν Βασιλιάς της Αυστρασίας (που περιελάμβανε τότε και την Προβηγκία) (575 - 596). Κληρονομώντας τον θείο του Γκούντραμ, έγινε Βασιλιάς της Βουργουνδίας (592 - 596). Ο Χιλδεβέρτος Β΄ ήταν ο μόνος γιος του Σιγιβέρτου Α΄ της Αυστρασίας και της Μπρουνχίλντας της Αυστρασίας, κόρης τού Αθαναγίλδος των Βησιγότθων.
Βασιλιάς της Αυστρασίας
Όταν δολοφονήθηκε ο πατέρας του (575), ένας από τους πιστούς άρχοντες ο Γκούντομπαλντ, πήρε τον Χιλδεβέρτο Β΄ από το Παρίσι και τον μετέφερε στο Μετς, την πρωτεύουσα της Αυστρασίας όπου αναγνωρίστηκε ως βασιλιάς. Ήταν μόλις 5 ετών και το μακρύ χρονικό διάστημα μέχρι την ενηλικίωσή του η μητέρα του Μπρουνχίλντα και οι ευγενείς διαφωνούσαν για το ποιος θα αναλάβει την αντιβασιλεία. Οι θείοι του Χιλπέριχος Α΄ βασιλιάς των Παρισίων και Γκούντραμ βασιλιάς της Ορλεάνης-Βουργουνδίας αποφάσισαν να συμμαχήσουν μαζί του, και οι δύο τον υιοθέτησαν. Ο Γκούντραμ ήταν κύριος τού ημίσεως της Μασσαλίας και η Προβηγκία έγινε κέντρο σύντομης διαμάχης μεταξύ των δύο θείων του.
Ο Γκούντραμ συμμάχησε με τον Δυνάμιο κυβερνήτη ή ρέκτορα της Προβηγκίας, ο οποίος υποκίνησε τα μέλη του Συλλόγου του καθεδρικού στην επισκοπή του Ουζέ να εκλέξουν επίσκοπο τον διάκονο Μάρκελλο. Αυτό θα γινόταν σε αντίπραξη του ήδη εκλεγμένου επισκόπου Ιοβίνου, πρότερου κυβερνήτη της Προβηγκίας. Ο Ιοβίνος και ο Θεόδωρος επίσκοπος της Μασσαλίας ταξίδευαν προς την Αυλή τού Χιλδεβέρτου Β΄, όταν τους συνέλαβε ο Γκούντραμ. Εν τω μεταξύ ο Δυνάμιος ακινητοποίησε τον Γκούντουλφ, που ανήκε σε μία σημαντική οικογένεια Συγκλητικών και ήταν ο προηγούμενος Δομέστικος τού Χιλδεβέρτου Β΄. Τελικά ο Δυνάμιος αναγκάστηκε να υποχωρήσει, αργότερα συνέλαβε πάλι τον Θεόδωρο και τον έστειλε στον Γκούντραμ. Ο Χιλδεβέρτος Β΄ αντικατέστησε τον Δυνάμιο στέλνοντας τον Νικήτιο νέο κυβερνήτη της Προβηγκία (585), αργότερα αποκατέστησε τον Δυνάμιο (28 Νοεμβρίου 587).
Κληρονόμος της Βουργουνδίας
Με την δολοφονία του θείου του Χιλπέριχου Α΄ (584) οι κίνδυνοι για την μοναρχία των Φράγκων πήραν μεγάλες διαστάσεις με την εκστρατεία του Γκούντομπαλντ (585), ο μικρός Χιλδεβέρτος Β΄ έθεσε τον εαυτό του στις υπηρεσίες του θείου του Γκούντραμ. Με την "Συνθήκη του Άντελοτ" (587) αναγνωρίστηκε διάδοχος του Γκούντραμ, με την βοήθεια του θείου του κατέστειλε με επιτυχία τις ταραχές των ευγενών στο βασίλειο του. Η θεία του Φρεδεγόνδη, χήρα του Χιλπέριχου Α΄ που ήθελε να εξασφαλίσει τον θρόνο για τον γιο της Χλωτάριο προσπάθησε πολλές φορές ανεπιτυχώς να τον θανατώσει. Όταν πέθανε ο θείος του (592) τον διαδέχτηκε στο Βασίλειο της Βουργουνδίας, έγινε βασιλιάς όλων των Φράγκων αλλά πέθανε πρόωρα (596). Ο Χιλδεβέρτος Β΄ πολέμησε αρκετές φορές στο πλευρό του Αυτοκράτορα των Ρωμαίων Μαυρικίου εναντίον των Λομβαρδών με περιορισμένες επιτυχίες.
Οικογένεια
Από τη σύζυγό του είχε τέκνα:
Πηγές
Κατηγορία:Οίκος των Μεροβίγγειων
Θευδεβέρτος Β΄
Ο Θευδεβέρτος Β΄, Theudebert II, γαλλ. Thibert, Théodebert (586 - 612) από τον Οίκο των Μεροβιγγείων ήταν Βασιλιάς της Αυστρασίας (595 - 612).
Βιογραφία
Έλαβε την Αυστρασία και τις πόλεις Πουατιέ, Τουρ, Λε Πουί-αν-Βελαί, Μπορντώ και Σατωντέν καθώς και την Καμπανία, Ωβέρν και την Πέρα τού Γιούρα Αλαμαννία (Σουαβία). Διαδέχθηκε την μάμμη του Μπρούνχιλντ.
Το 599 ο Θευδεβέρτος Β΄ ήλθε σε πόλεμο με τον νεότερο αδελφό του Θευδέριχο Β΄. Ο τελευταίος τον νίκησε στο Σαν, μετά όμως συμμάχησαν εναντίον τού Χλωτάριου Β΄ της Νευστρίας (εξαδέλφου τού πατέρα τους) και τον νίκησαν στο Ντορμέλ, κοντά στο Μοντρώ. Έτσι άπλωσαν τα χέρια τους σε ένα μεγάλο μέρος της Νευστρίας (600-604). Τότε τα δύο αδέλφια ήλθαν πάλι σε διαμάχη μεταξύ τους. Ο Θευδεβερτος Β΄ νίκησε τον αδελφό του στο Ετάμπ και αρνήθηκε να τον βοηθήσει, όταν ο Χλωτάριος Β΄ εισέβαλλε στο βασίλειο τού Θευδέριχου Β΄ το 605. Το 610 απέσπασε την Αλσατία από τον Θευδέριχο Β΄, ο οποίος έλαβε τα όπλα εναντίον του πάλι.
Ο Θευδεβέρτος Β΄ νικήθηκε επιδέξια στην Τουλ και στο Τσύλπιχ το 612. Ο θρύλος λέει, ότι ο Λούντεγκαστ επίσκοπος τού Μετς ζήτησε να χαριστεί η ζωή τού Θευδεβέρτου Β΄, ο οποίος κατά διαταγή της μάμμης του κλειδώθηκε σε μονή, αργότερα όμως δολοφονήθηκε με τον γιο του Μέροβεχ.
Οικογένεια
Από τη σύζυγό του είχε τέκνα:
Πηγές
Κατηγορία:Οίκος των Μεροβίγγειων
Βιτεμβέργη
Η Βιτεμβέργη (γερμ. Lutherstadt Wittenberg) είναι πόλη της Γερμανίας στο κρατίδιο της Σαξονίας-Άνχαλτ, που διαρρέεται από τον ποταμό Έλβα.
Ιστορία
Ιδρύθηκε το 1180 από Φλαμανδούς αποίκους και πήρε δικαιώματα πόλης το 1293. Λόγω της θέσης της στον ποταμό Έλβα έγινε εμπορικό κέντρο. Στα τέλη του 15ου αιώνα ο εκλέκτορας της Σαξονίας Φρειδερίκος ο Γ΄ την έκανε έδρα του. Το 1502 ιδρύθηκε πανεπιστήμιο στην πόλη, καθηγητές του οποίου υπήρξαν ο Φίλιππος Μελάγχθων και ο Μαρτίνος Λούθηρος. Στην εκκλησία του Ανακτόρου (Schlosskirche) ο Λούθηρος θυροκόλλησε τις 95 θέσεις του στις 31 Οκτωβρίου του 1517, ξεκινώντας έτσι τη Μεταρρύθμιση. Η θύρα όπου καρφώθηκαν οι θέσεις, καταστράφηκε σε βομβαρδισμό της πόλης από τους Αυστριακούς το 1760. Στην πόλη δωρίστηκε αργότερα νέα χάλκινη θύρα, στην οποία είναι σκαλισμένο το κείμενο των 95 θέσεων.
Αντίθετα με άλλες ιστορικές γερμανικές πόλεις, η Βιτεμβέργη δεν καταστράφηκε από τους βομβαρδισμούς των Συμμάχων κατά το Β' Παγκόσμιο Πόλεμο.
Αξιοθέατα
Λόγω της μη καταστροφής της κατά τον Β' Παγκόσμιο πόλεμο, η Βιτεμβέργη διατηρεί και σήμερα μια πολύ όμορφη εικόνα. Σημαντικότερα αξιοθέατα είναι η εκκλησία του Ανακτόρου (Σλοσκίρχε, γερμ. Schlosskirche) και η εκκλησία της πόλης (Μάριενκιρχε, γερμ. Marienkirche), όπου έγινε για πρώτη φορά προτεσταντική λειτουργία. Στη Μάριενκιρχε μπορεί κανείς να δει αριστουργήματα του Λούκας Κράναχ του Πρεσβύτερου, ενώ στη Σλοσκίρχε υπάρχουν έργα του Λούκας Κράναχ του Νεότερου.
Στην πλατεία του Δημαρχείου υπάρχουν αγάλματα του Μελάγχθονα και του Λούθηρου. Τέλος μπορεί κανείς να δει τα σπίτια των Κράναχ και του Μελάγχθονα, καθώς επίσης και τα κτίσματα του Πανεπιστημίου.
Εξωτερικοί συνδέσμοι
Κατηγορία:Κωμοπόλεις της Γερμανίας Κατηγορία:Πόλεις της Σαξονίας-Άνχαλτ Κατηγορία:Μνημεία Παγκόσμιας Κληρονομιάς στη Γερμανία
Άλβαρο Σαμόρα
Ο Άλβαρο Χοσέ Σαμόρα Μάτα {ισπανικά: Álvaro José Zamora Mata} (γεννημένος στο Σαν Χοσέ, της Κόστα Ρίκα, στις 9 Μαρτίου 2002, είναι Κοσταρικανός διεθνής ποδοσφαιριστής που αγωνίζεται ως αριστερός εξτρέμ στον Άρη Θεσσαλονίκης.
Καριέρα
Αντίθετα, στις αρχές του 2020, προκειμένου να αποκτήσει αγωνιστικές εμπειρίες, παραχωρήθηκε ως δανεικός στην, χαμηλότερης δυναμικότητας, ομάδα της Municipal Grecia, όπου και αγωνίστηκε σε δύο αγώνες της πρωταθλήματος Apertura της κορυφαίας κατηγορίας του εθνικού ποδοσφαίρου, με 43 λεπτά συνολικής συμμετοχής. Πραγματοποίησε το ντεμπούτο του, στις 25 Ιανουαρίου 2020 εναντίον της Municipal Pérez Zeledón, μπαίνοντας στο 86ο λεπτό στη νίκη με 1-4. Στις 10 Ιουλίου, αγωνίστηκε ξανά, αυτή τη φορά εναντίον του A. D. San Carlos, στην ήττα της ομάδας του με  2-5. Μετά την ολοκλήρωση του δανεισμού του, κι εν μέσω της πανδημία του κορονοϊού, έμεινε ελεύθερος από την Ερεδιάνο χωρίς να αγωνίζεται σε κάποια ομάδα για έξι μήνες.
Ντεπορτίβο Σαπρίσα
Χάρη στις παρέμβαση των Carlos Watson και Vladimir Quesada, υπέγραψε συμβόλαιο συνεργασίας με την Ντεπορτίβο Σαπρίσα, τον Ιανουάριο του 2021. Αμέσως παραχωρήθηκε ως δανεικός για ένα εξάμηνο στην Municipal Perez Zeledon, με την οποία αγωνίστηκε σε τέσσερα παιχνίδια του πρωταθλήματος. Το ντεμπούτο του στη ομάδα, έγινε στις 11 Απριλίου 2021 στον ισόπαλο αγώνα (με 1-1) κόντρα στην Ντεπορτίβο Σαπρίσα.
Στη συνέχεια, και πιο συγκεκριμένα τη 1η Αυγούστου 2021, παραχωρήθηκε ξανά δανεικός, μέχρι το τέλος του έτους στη C. S. Uruguay de Coronado, ομάδα της δεύτερης κατηγορίας της Κόστα Ρίκα. Με τους «κιτρινόμαυρους» αγωνίστηκε σε 15 παιχνίδια, και σημείωσε 3 τέρματα. Το 2022 επέστρεψε στη Σαπρίσα, στην πρώτη κατηγορία της χώρας και πραγματοποίησε το ντεμπούτο του στις 16 Ιανουαρίου 2022, κόντρα στην A. D. San Carlos, αντικαθιστώντας στο 72ο λεπτό τον Emanuel Carvajal (ήττα με 1-2). Επτά ημέρες αργότερα πραγματοποίησε τη δεύτερη συμμετοχή του, αγωνιζόμενος εναντίον της C.S Cartaginés. Μπήκε ως αλλαγή στο λεπτό 71 στην νέα ήττα της ομάδας του, με 2-4. Ολοκλήρωσε έτσι τη σεζόν 2021-22 με δυο συμμετοχές στη βασική ομάδα.
Τη σεζόν όμως 2022-23, καθιερώθηκε ως βασικό στέλεχος της ομάδας και είχε 42 συνολικά συμμετοχές με 4 τέρματα και 3 ασίστ. Ως επιστέγασμα των προσπαθειών του, παρέλαβε το βραβείο του καλύτερου ποδοσφαιριστής κάτω των 21 ετών στο πρωτάθλημα της χώρας του (Apertura 2022).
Άρης Θεσσαλονίκης
Στις 14 Ιουλίου 2023, ανακοινώθηκε η μεταγραφή του στον Άρη Θεσσαλονίκης με συμβόλαιο πενταετούς διάρκειας. Σύμφωνα με όσα έγιναν γνωστά, ο Άρης απέκτησε το 60% των δικαιωμάτων του παίκτη.
Εθνική Κόστα Ρίκα
Στις 23 Σεπτεμβρίου 2022, σε ηλικία 20 ετών, 6 μηνών και 14 ημερών πραγματοποίησε το ντεμπούτο του με την Εθνική Κόστα Ρίκας μπαίνοντας ως αλλαγή στο δεύτερο ημίχρονο της φιλικής αναμέτρησης με την Εθνική Νότιας Κορέας (τελικό σκορ 2-2). . Έλαβε μέρος στο Παγκόσμιο Κύπελλο Ποδοσφαίρου 2022 στο Κατάρ, αγωνιζόμενος κιόλας στο αγώνα κόντρα στην Εθνική Ισπανίας στις 23 Νοεμβρίου 2023 (τελικό σκορ 0-7).
Συλλογικές
Ντεπορτίβο Σαπρίσα
Εξωτερικοί Σύνδεσμοι
Κατηγορία:Κοσταρικανοί ποδοσφαιριστές Κατηγορία:Ποδοσφαιριστές Εθνικής Κόστα Ρίκα Κατηγορία:Ποδοσφαιριστές Ντεπορτίβο Σαπρίσα Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Άρη Θεσσαλονίκης Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ Ελλάδας
Λιγεία (Πόε)
Λιγεία (πρωτότυπος τίτλος: Ligeia) είναι διήγημα του Αμερικανού συγγραφέα Έντγκαρ Άλαν Πόε, που δημοσιεύτηκε το 1838.
Ο αφηγητής, μετά τον θάνατο της πρώτης συζύγου του Λιγείας, παντρεύεται μια άλλη γυναίκα, η οποία σύντομα αρρωσταίνει και, ελάχιστα υποστηριζόμενη από τον εθισμένο στο όπιο σύζυγο που δεν την αγαπά, πεθαίνει. Τη νύχτα πριν την ταφή της ανασταίνεται μετενσαρκωμένη στη Λιγεία.
Η ιστορία έχει ερμηνευθεί σαν αποκύημα μιας ταραγμένης ή ασταθούς φαντασίας ή σαν μια παραίσθηση που προκλήθηκε από το όπιο που καταναλώνει ο αφηγητής, ακόμη και σαν σάτιρα έργων γοτθικής μυθοπλασίας.
Το διήγημα έχει διασκευαστεί για τον κινηματογράφο.
Περίληψη πλοκής
Την ιστορία αφηγείται ένας πρωτοπρόσωπος αφηγητής που δεν κατονομάζεται, ο οποίος γνώρισε, ερωτεύτηκε και παντρεύτηκε τη Λιγεία. Θυμάται ότι τη συνάντησε «σε κάποια μεγάλη, παλιά, ερειπωμένη πόλη κοντά στον Ρήνο». Δεν μπορεί να θυμηθεί τίποτα για την ιστορία της, ούτε το όνομα της οικογένειάς της, αλλά θυμάται την όμορφη εμφάνισή της. Την περιγράφει πολύ όμορφη, ψηλή, με μαλλιά και μάτια μαύρα, δέρμα άσπρο, με βαθιά φωνή και απίστευτα ήρεμη και γαλήνια, κάτω από την ηρεμία της σιγόβραζε ένα ηφαίστειο πάθους. Ήταν επίσης έξυπνη και μορφωμένη. μικρογραφία|Εικονογράφηση του Μπάιαμ Σω, περίπου το 1909. Παντρεύονται και η Λιγεία εντυπωσιάζει τον σύζυγό της με τις τεράστιες γνώσεις της στις φυσικές και μαθηματικές επιστήμες και την επάρκειά της στις κλασικές γλώσσες και στην «απαγορευμένη» σοφία. Ο αφηγητής αφήνεται στην καθοδήγησή της και μυείται σε όλες τις σφαίρες του πνευματικού. Γοητεύεται ιδιαίτερα από την ιδέα ότι όλη η ζωή είναι θέληση και ότι ο θάνατος οφείλεται μόνο στην έλλειψη δύναμης της θέλησης.
Μετά από απροσδιόριστο χρονικό διάστημα, η Λιγεία αρρωσταίνει, παλεύει εσωτερικά με την ανθρώπινη θνησιμότητα και τελικά πεθαίνει αφήνοντας τον αφηγητή σε απόγνωση. Πριν πεθάνει συνθέτει ένα ποίημα, το «Σκουλήκι κατακτητής», ένα βίαιο ποίημα για το αναπόφευκτο και τη σκληρότητα του θανάτου - που προσωποποιείται ως ένα τεράστιο, αιματοβαμμένο σκουλήκι σε τάφο.
Ο αφηγητής, θλιμμένος, δεν αντέχει άλλο στην παλιά πόλη του Ρήνου και αγοράζει και ανακαινίζει ένα παλιό αβαείο στην Αγγλία. Σύντομα συνάπτει έναν δεύτερο γάμο, χωρίς έρωτα, με την ξανθιά και γαλανομάτα Ροβένα, επίσης όμορφη αλλά πολύ διαφορετική από την πρώτη του γυναίκα. Την παντρεύεται χωρίς να μπορεί να ξεχάσει στιγμή τη Λιγεία και αντέχει τη νέα σχέση μόνο μέσα από την κατανάλωση όπιου.
Τον δεύτερο μήνα του γάμου, η Ροβένα αρχίζει να υποφέρει από άγχος και πυρετό. Εξαντλημένη από την αγωνία της, ελάχιστα υποστηριζόμενη από τον εθισμένο στο όπιο σύζυγο που δεν την αγαπά, η κατάστασή της επιδεινώνεται γρήγορα και λίγες μέρες αργότερα πεθαίνει. Προετοιμάζεται η ταφή της.
Καθώς ο αφηγητής αγρυπνεί όλη τη νύχτα δίπλα στη νεκρή, παρατηρεί μια σύντομη επιστροφή χρώματος στα μάγουλά της. Εμφανίζονται επανειλημμένα σημάδια αναζωογόνησης, πριν καταλήξει σε κατάσταση προφανούς θανάτου. Αυτή η τρομερή διαδικασία επαναλαμβάνεται πολλές φορές. Καθώς ξημερώνει, και ο αφηγητής βρίσκεται συναισθηματικά εξουθενωμένος από την αγωνία της νύχτας, η Ροβένα ζωντανεύει για άλλη μια φορά, σηκώνεται από το νεκροκρέβατό της και περπατά στη μέση του δωματίου. Όταν την αγγίζει, οι επίδεσμοι του κεφαλιού της πέφτουν για να αποκαλύψουν τα μαλλιά και τα μάτια της που είναι μαύρα: η Ροβένα έχει μεταμορφωθεί και ο αφηγητής στο πρόσωπό της αναγνωρίζει τη Λιγεία, που η δύναμη της θέλησής της νίκησε τον θάνατο.
Παραπομπές
Κατηγορία:Διηγήματα του Έντγκαρ Άλλαν Πόε
Καρόλα των Βάσα
Η Καρόλα των Βάσα (Carola av Wasa, 5 Αυγούστου 1853 - 15 Δεκεμβρίου 1907) ήταν η σύζυγος του Αλβέρτου Α΄ της Σαξονίας.
Βιογραφία
Η Καρολίνα Φρειδερίκη Φραγκίσκη Στεφανία Αμαλία Καικιλία γεννήθηκε στις 5 Αυγούστου 1833 στο Παλάτι Σένμπρουν στη Βιέννη, και ήταν το νεότερο παιδί και η μοναχοκόρη του Γουσταύου, Διαδόχου Πρίγκιπα της Σουηδίας, και της Λουίζας Αμαλίας της Βάδης.
Μιλούσε άπταιστα Γερμανικά, Γαλλικά και Αγγλικά, και λίγο Σουηδικά. Το 1850 θεωρήθηκε μια από τις πιο όμορφες ευρωπαίες πριγκίπισσες. Οι μνηστήρες ήταν πολλοί ανάμεσά τους και ο Ναπολέων Γ΄ των Γάλλων, τελικά αποφασίστηκε να παντρευτεί τον Διάδοχο Πρίγκιπα Αλβέρτο της Σαξονίας, ο οποίος επισκέφθηκε τη Βιέννη τον Ιανουάριο του 1853 με αυτόν τον στόχο, επισημοποιώντας τον αρραβώνα τους. Ο γάμος τους έγινε στις 18 Ιουνίου 1853. Από αυτό τον γάμο δεν προέκυψαν παιδιά.
Η Καρόλα είχε πολύ καλές σχέσεις με τα πεθερικά της, ακόμα και στις δύσκολες συνθήκες που συνάντησαν. Το 1873 ο Αλβέρτος ανεβαίνει στο θρόνο και η Καρόλα γίνεται βασίλισσα. Το 1888 η Καρόλα μαζί με τον σύζυγό της κάνουν επίσημη επίσκεψη στη Σουηδία.
Πέθανε στο Παλάτι Τσβίνγκερ στη Δρέσδη στις 15 Δεκεμβρίου 1907 σε ηλικία 74 ετών. Είναι θαμμένη στον Καθεδρικό Ναό της Αγίας Τριάδας της Δρέσδης.
Εξωτερικοί σύνδεσμοι
Κατηγορία:Οίκος του Σλέσβιχ-Χόλσταϊν-Γκόττορπ Κατηγορία:Οίκος των Βέττιν Κατηγορία:Σουηδοί ευγενείς Κατηγορία:Σουηδέζες πριγκίπισσες Κατηγορία:Διάδοχοι της Σαξονίας Κατηγορία:Βασίλισσες της Σαξονίας
Αφρομυγαλοειδή
Αυτή η πρόσφατη τάξη αναγνωρίσθηκε μόνο το 2008 από το MSW. Πριν αυτές οι οικογένειες ταξινομούνταν στην τάξη Εντομοφάγα.
Κατάλογος των υποτάξεων
Σύμφωνα με το ITIS:
1658 Ίννες
Ο Ίννες (Innes) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1953 από τον Νοτιοαφρικανό αστρονόμο Μπρούβερ, που παρατηρούσε από το Γιοχάνεσμπουργκ, και πήρε το όνομά της προς τιμή του Νοτιοαφρικανού (σκωτσέζικης καταγωγής) αστρονόμου Ρόμπερτ Ίννες.
Φυσικά χαρακτηριστικά
Ο φασματικός τύπος του Ίννες είναι AS (κατά Tholen), ενώ το άλβεδό του είναι άγνωστο.
Εξωτερικοί σύνδεσμοι
Ιννες
1657 Ρεμέρα
Η Ρεμέρα (Roemera) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,84. Ανακαλύφθηκε το 1961 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της προς τιμή της Αμερικανίδας αστρονόμου Ελίζαμπεθ Ρέμερ (και όχι του Όλε Ρέμερ). Η Ρεμέρα υπήρξε ο πρώτος από τους πολλούς αστεροειδείς που ανακαλύφθηκαν από τον Βιλντ.
Φυσικά χαρακτηριστικά
Η μέση διάμετρος της Ρεμέρας εκτιμάται σε .. χιλιόμετρα περίπου. Ο φασματικός τύπος της είναι S (λιθώδης). Η Ρεμέρα περιστρέφεται γύρω από τον εαυτό της μία φορά κάθε 24 ως 44 ώρες περίπου, μία αρκετά αργή περιστροφή για αστεροειδή.
Εξωτερικοί σύνδεσμοι
Ρεμερα
Σχολική βιβλιοθήκη
μικρογραφία|281x281εσ|Σχολική βιβλιοθήκη Σχολική βιβλιοθήκη ονομάζεται η βιβλιοθήκη η οποία βρίσκεται και λειτουργεί μέσα σε Σχολεία Πρωτοβάθμιας και Δευτεροβάθμιας εκπαίδευσης. Στόχος της σχολικής βιβλιοθήκης είναι η στήριξη του εκπαιδευτικού έργου των δασκάλων – καθηγητών και η βοήθεια των μαθητών στις μελέτες και τις εργασίες τους. Στα κρατικά σχολεία τις βιβλιοθήκες χρηματοδοτεί το κράτος και στην περίπτωση των ιδιωτικών σχολείων την χρηματοδότηση αναλαμβάνει ο ιδιοκτήτης οργανισμός.
Ιστορία
Το ΥΠ.Ε.Π.Θ. την περίοδο 1996-2000 με την ενέργεια «Σχολικές Βιβλιοθήκες (Σ.Β.)» ίδρυσε συνολικά 499 σχολικές βιβλιοθήκες Ε.Π.Ε.ΑΕΚστη δευτεροβάθμια εκπαίδευση (Γυμνάσια, Γενικά και Επαγγελματικά Λύκεια - επί συνόλου 3460 σχολείων Δ/θμιας Εκπ/σης), στο χώρο αντίστοιχων σχολικών μονάδων, με ισόρροπη γεωγραφική κατανομή σε όλη τη χώρα. Το έργο χρηματοδοτήθηκε από εθνικούς πόρους και από το Β' Κοινοτικό Πλαίσιο Στήριξης (Κ.Π.Σ).
Οι πρώτες 49 Σ.Β στελεχώθηκαν από βιβλιοθηκονόμους και αποτέλεσαν την πιλοτική εφαρμογή του έργου. Δημιουργήθηκαν από το Εθνικό Ίδρυμα Νεότητας (ΕΙΝ) και τον Οργανισμό Σχολικών Κτιρίων (ΟΣΚ) σε συνεργασία με το Εθνικό Κέντρο Τεκμηρίωσης (ΕΚΤ).
Οι υπόλοιπες 450 στελεχώθηκαν με εκπαιδευτικούς Δ/θμιας Εκπαίδευσης και αποτέλεσαν την ανάπτυξη του έργου. Υλοποιήθηκαν με προγράμματα που ανέλαβαν τα Πανεπιστήμια και τα Τεχνολογικά Εκπαιδευτικά Ιδρύματα της χώρας, συνεπικουρούμενα από τον Ο.Σ.Κ, το Ε.Ι.Ν και το Ε.Κ.Τ. Στα προγράμματα αυτά δόθηκαν ονομασίες ανάλογα με τον τόπο της υλοποίησής τους. Παράδειγμα, το πρόγραμμα του Πανεπιστημίου Πειραιά ονομάσθηκε «ΣΑΛΑΜΙΣ», το πρόγραμμα του Πανεπιστημίου Θεσσαλονίκης ονομάσθηκε «ΠΕΛΛΑ», το πρόγραμμα του πανεπιστημίου Κρήτης ονομάσθηκε «ΚΝΩΣΣΟΣ» κ.ο.κ
Σημερινή κατάσταση
Σήμερα όλες οι Σ.Β είναι στελεχωμένες από εκπαιδευτικούς (Δ/θμιας εκπαίδευσης) οι οποίοι απασχολούνται πλήρως στις σχολικές βιβλιοθήκες, επιλεγμένοι από τα αρμόδια Περιφερειακά Υπηρεσιακά Συμβούλια (ΠΥΣΔΕ) κάθε διεύθυνσης εκπαίδευσης με τετραετή απόσπαση. Έχει δρομολογηθεί η διαδικασία ανάπτυξης του δικτύου Σ.Β με άλλες 266 (έργο μέσω του Γ’ Κ.Π.Σ)
Η λειτουργία των Σ.Β εποπτεύεται από το ΥΠΕΠΘ, το οποίο είναι υπεύθυνο για την λειτουργία και την ανάπτυξη του δικτύου των Σ.Β στην χώρα μας. Στην εποπτεία του ΥΠΕΠΘ είναι και η συλλογή των Σ.Β. Για το λόγο αυτό το ΥΠΕΠΘ συγκεντρώνει λίστα εγκεκριμένων τίτλων για τις Σ.Β.
Η βασική συλλογή των πρώτων Σ.Β αποτελείτο από 6000 τίτλους (κοινούς και για τις 500 Σ.Β) επιλογής του ΥΠΕΠΘ. Στις σημερινές υπό ίδρυση Σ.Β, η βασική συλλογή των 6000 τίτλων θα επιλεχθεί από μία επιτροπή βιβλιοθήκης (ανά σχολική μονάδα) μέσα από μία λίστα των 13418 εγκεκριμένων τίτλων που έχει συνταχθεί για αυτό το λόγο από το ΥΠΕΠΘ.
Κάθε Σ.Β περιλαμβάνει έναν ενιαίο χώρο με : βιβλιοστάσια, αναγνωστήριο, χώρο υποδοχής-ενημέρωσης-δανεισμού και το τμήμα των υπολογιστών. Στον εσωτερικό χώρο υπάρχει σύστημα κλιματισμού όπως και σύστημα συναγερμού και πυρανίχνευσης
Διαδικτυακές υπηρεσίες
Οι υπηρεσίες του διαδικτύου των ΣΒ, εξυπηρετούνται από το Πανελλήνιο Σχολικό Δίκτυο (έργο Edunet). Κάθε βιβλιοθήκη έχει το δικό της λογαριασμό στο Σχολικό Δίκτυο με δυνατότητες για: προσωπική φιλοξενία ιστοσελίδων (html, d-html, php), e-mail (POP, webmail), Λίστας Σ.Β κ.λ.π. Η πρόσβαση στο διαδίκτυο, είναι είτε ευρυζωνική σύνδεση (Broadband connection, ADSL), είτε ISDN σύνδεση, ανάλογα με την υπάρχουσα δομή του τηλεφωνικού δικτύου.
Το τοπικό δίκτυο Η/Υ των Σ.Β είναι της μορφής Εξυπηρετητή-Πελάτη (Server/Client). Το λειτουργικό σύστημα του εξυπηρετητή είναι Win’ NT Server και των σταθμών του δικτύου Win’98. Το ειδικό λογισμικό αυτοματισμού της βιβλιοθήκης, δημιουργήθηκε από το Εθνικό Κέντρο Τεκμηρίωσης (ΕΚΤ) και είναι το ΑΒΕΚΤ 5.0 σε περιβάλλον Windows.
Οι σχολικές βιβλιοθήκες συνήθως περιλαμβάνουν βιβλία, περιοδικά και άλλο οπτικοακουστικό υλικό. Το υλικό αυτό στηρίζει την διδακτέα ύλη και ταυτόχρονα εξυπηρετεί τις ψυχαγωγικές ανάγκες των μαθητών και του προσωπικού του σχολείου.
Μια «ιδανική» σχολική βιβλιοθήκη θα έπρεπε να στελεχώνεται από ειδικούς στον τομέα, εκπαιδευτικούς, βιβλιοθηκονόμους και τεχνικούς υπολογιστών, οι οποίοι, εκτός από την εξυπηρέτηση των χρηστών της βιβλιοθήκης, θα ασχολούνται και με την εκπαίδευση των χρηστών για την αποτελεσματικότερη χρήση των μέσων που προσφέρει (πληροφοριακή παιδεία), όπως επίσης και να πραγματοποιούν συνδιδασκαλίες με εκπαιδευτικούς διαφορετικών ειδικοτήτων/συμβούλους, αναδεικνύοντας το ρόλο του έντυπου και ηλεκτρονικού βιβλίου.